Marco Hausiku

Marco Mukoso Hausiku (o o tshotsweng ka Ngwanatsele a le masome mabedi le botlhano ngwaga wa 1953 a tlhokafala ka Phatwe a le masome mabedi le borataro ngwaga wa 2021) e ne e le mopolotiki wa kwa Namibia o e neng e e le mothusa tonakgolo wa Namibia go tswa ka 2010 go tsena 2015."Former Deputy Prime Ministers". OPM - Office of the Prime Minister of Namibia. Archived from the original on 6 December 2022. Retrieved 22 October 2025

Pele, e ne e le tona wa tsa mafatshe a sele go tswa ka 2004 go tsena 2010. Ka 2017, o ne a tlhophiwa go nna mothusa mokwaledi mogolo wa phathi ya SWAPO kwa bokopanong jwa borataro jwa phathi eo.

 Botshelo le pereko 
Hausiku o tshotswe ka Ngwanatsele a le masome mabedi le botlhano ngwaga wa 1953 kwa kapako, kwa kgaolong ya Okavango (kwa e leng bophirima jwa Okavango gompieno).Profile at Namibian Parliament website, retrieved 5 July 2022. Archived 14 September 2003 at the Wayback Machine. Pele ga boipuso, Hausiku e ne e le moemedi wa SWAPO kwa palamenteng ya Ngwanatsele 1989 go tsena Mopitlo 1990,List of members of the Constituent Assembly, parliament.gov.na. fa e sale ka 1990, o ntse a le leloko la palamente ya Namibia. o berekile e le tona wa ditsha go tswa ka 1990 go tsena 1992, tona wa tsa pereko le dipalamo go tswa ka 1992 go tsena Mopitlo 1995, le tona wa dikgolegelo go tswa ka Mopitlo 1995 go tsena Phatwe 2002.Entry at the Contemporary Africa Database Archived 4 October 2006 at the Wayback Machine. O ne a thapiwa e le tona wa pereko ka Phatwe a le masome mabedi le bosupa ngwaga wa 2002,"Aug 2002 - Namibia", Keesing's Record of World Events, volume 48, August 2002, Namibia, page 44,924. morago ga dingwaga di le pedi mo maemong ao,a  thapiwa e le tona wa mafatshe a sele ke tautona Sam Nujoma ka Motsheganong a le masome mabedi le bosupa ngwaga wa 2004. Go thapiwa ga gagwe go ne ga salwa morago ke go kobiwa ga tona wa pele wa mafatshe a sele Hidipo Hamutenya, ka nako ya kgotlhang le SWAPO mabapi le go tlhophiwa ga ntlhopheng wa botautona."Nujoma appoints new foreign minister", Agence France-Presse, 27 May 2004.

Hausiku o ne a amogela dipalo tsa lesome le borataro tsa ditlhopho di le makgolo a mararo, masome a mane le botlhano mo dilthophong tsa legare tsa SWAPO kwa bokopanong jwa Phatwe 2002 jwa phathi eo."The ruling party's new Central Committee" Archived 9 March 2003 at the Wayback Machine, The Namibian, 27 August 2002. E ne e le mokwaledi wa SWAPO wa botsalano le ba ba kwa ntle ka Firkgong 2008.Christof Maletsky, "Surprise changes in Swapo" Archived 15 August 2007 at archive.today, The Namibian, 29 January 2008.

Ka nako ya go gwetlhiwa difatlhego tse dišha kwa palamenteng, Hausiku o ne a itlhophela go sa batle go nna mo lenaaneng la SWAPO la ditlhopho tsa 2014."SPYL hails Swapo list", New Era, 2 September 2014. Morago ga go tswa mo palamenteng, o ne a nna mogokgo wa sekolo sa SWAPO, se se dirilweng ka Motsheganong 2016. O ne a tshwanetse go nna mogokgo ka nakwana ka ngwaga wa ntlha wa sekolo.Tuyeimo Haidula, "Hausiku back in limelight ... former deputy prime minister appointed interim Swapo school rector" Archived 15 March 2017 at the Wayback Machine, The Namibian, 24 May 2016, p.1"Don’t doubt Swapo School – Geingob", New Era, 24 May 2016.

 Loso 
Hausiku o tlhokafetse ka phatwe a le masome mabedi le borataro ngwaga wa 2021 a le dinwgaga di le masome a marataro le borobabobedi, ka nako ya segajaja sa COVID-19 kwa Namibia,Iikela, Sakeus (26 August 2021). "Swapo deputy SG Hausiku dies". The Namibian. Archived from the original on 6 July 2022. Retrieved 22 October 2025 ka ntlha ya makoa a a tsamaelanang le COVID-19.Muyamba, John (30 August 2021). "Namibia mourns Marco Hausiku". New Era. O ne a bolokwa kwa ntle ga Windhoek kwa mabitleng a bagaka ka Lwetse a le lesome le motso.Iikela, Sakeus (10 September 2021). "I don't want to claim Swapo members - Venaani". The Namibian. Archived from the original on 6 July 2022. Retrieved 22 October 2025

 Metswedi